Datum: 22. 09.2020

OBVESTILO O ZAČASNEM SPREMENJENEM REŽIMU DELOVANJA ČITALNICE ARHIVA RS

Spoštovani obiskovalci in uporabniki Arhiva RS!

Čitalnica Arhiva RS je skladno s smernicami Nacionalnega inštituta za Javno zdravje (NIJZ) in Ministrstva za kulturo RS (MK) v omejenem obsegu odprta. Obveščamo vas o začasnem spremenjenem režimu delovanja:

1. Delovni čas čitalnice

Čitalnica arhiva in soba za informacije sta odprti po prilagojenem delovnem času (**ponedeljek–četrtek: 8.00–14.00, petek: 8.00–13.00**).

1. Naročanje

Uporabniki lahko gradivo naročijo po elektronski pošti na naslov ars.citalnica@gov.si ali po telefonu na št. (01) 241 42 38, in sicer največ pet tehničnih enot.

**Čitalniška služba uporabnika po e-pošti ali telefonu obvesti o terminu prihoda. Vstop v arhiv brez potrjenega termina ne bo mogoč.**

1. Uporaba gradiva

V **čitalnici** Arhiva RS je hkrati lahko navzočih **šest (6) uporabnikov**, ki lahko uporabljajo največ **pet (5) tehničnih enot** arhivskega gradiva (škatla, fascikel, kos …).

Razpored obiskov ureja in vodi čitalniška služba Arhiva RS.

Pri uporabi gradiva je obvezna uporaba bombažnih rokavic, ki so na voljo uporabnikom v čitalnici. Po uporabi naj uporabnik odloži rokavice v za to namenjeno škatlo.

1. Reproduciranje arhivskega gradiva

Reproduciranje arhivskega gradiva, ki ga uporabnik pregleduje v čitalnici, je možno le z lastno opremo.

1. Ukrepi za zajezitev in preprečevanja širjenja epidemije

V vseh prostorih arhiva je **obvezna uporaba zaščitne maske**. Zračenje čitalnice bo potekalo dvakrat dnevno, in sicer ob 10. in 12. uri.

Storitve je priporočljivo plačati brezgotovinsko.

V skladu s smernicami NIJZ naj uporabniki:

- v primeru znakov okužb dihal ali drugih znakov okužbe s COVID-19 ne vstopajo v stavbo in se dogovorijo za nadomestni termin;

- v prostore vstopajo posamezno in upoštevajo priporočeno varnostno razdaljo;

- poleg drugih splošnih varnostnih navodil upoštevajo higieno kašlja in umivanja rok;

- pred vstopom v čitalnico in informacijsko sobo obvezno razkužijo roke.

1. Knjižnica

Uporaba knjižničnega gradiva je možna po predhodnem naročilu.

Za razumevanje se vam zahvaljujemo!

|  |  |
| --- | --- |
|  | dr. Bojan Cvelfardirektor |